Document ID: 31996L0055

Id-Direttiva tal-Kummissjoni 96/55/KE
ta’ l-4 ta’ Settembru 1996
li taddatta għall-progress tekniku għat-tieni darba l-Anness I għad-Direttiva tal-Kunsill 76/769/KEE dwar l-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi (solventi bil-klorin)
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 76/769/KEE [1] tas-27 ta’ Lulju 1976 dwar l-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri dwar restrizzjonijiet għall-marketing u l-użu ta’ ċerti sustanzi u preparazzjonijiet perikolużi, kif l-aħħar emendata permezz tad-Direttiva 94/60/KE [2], u b’mod partikolari l-Artikolu 2a tagħha, introdott permezz tad-Direttiva tal-Kunsill 89/678/KEE [3],
Billi xi solventi bil-klorin huma ta’ perikolu għa-saħħa/ambjent u ma għandhomx jitqiegħdu fis-suq għall-pubbliku ġenerali f’sustanzi u fi preparazzjonijiet;
Billi d-Direttiva 94/60/KE tal-Parlament Ewropew u l-Kunsill, li temenda għall-erbatax-il darba id-Direttiva 76/769/KEE speċifikat li tmien solventi bil-klorin ma jistgħux jintużaw f’sustanzi u fi preparazzjonijiet imqiegħda fis-suq għall-bejgħ lill-pubbliku ġenerali;
Billi ġie magħruf li dawn is-solventi bil-klorin jistgħu ukoll ikunu ta’ perikolu għas-saħħa/ambjent jekk jiġu wżati minnflok solventi wżati fil-preżent f’applikazzjonijiet li jinxterdu, bħal fit-tindif ta’ l-uċuħ u t-tindif ta’ drappijiet;
Billi l-użu tat-tmien solventi bil-klorin għandu jkun projbit ukoll f’sustanzi u fi preparazzjonijiet impoġġija fis-suq għal applikazzjonijiet li jinxterdu bħal dawn;
Billi r-restrizzjonijiet ta’ l-użu ta’ solventi bil-klorin stabbiliti permezz ta’ din id-Direttiva jagħtu kas ta’ l-istat kurrenti ta’ l-għerf u t-teknika dwar alternattivi iktar siguri;
Billi din id-Direttiva hija bbażata fuq analiżi preliminarja dwar ir-riskji mposti permezz tas-solventi bil-klorin u l-vantaġġi u l-iżvantaġġi tar-restrizzjonijiet, billi qed ssir evalwazzjoni ġenerali tar-riskji għall-bniedem u għall-ambjent tal-chloroform bi qbil mad-Direttiva tal-Kunsill (KEE) Nru 793/93 [4] u r-Regolamenti (KE) Nru 1488/94 [5];
Billi din id-Direttiva ma taffettwax il-leġislazzjoni tal-Komunità li tistabbilixxi l-ħtiġiet minimi għall-protezzjoni ta’ ħaddiema li hemm fid-Direttiva tal-Kunsill 89/391/KEE [6] u f’direttivi individwali bbażati fuqha, b’mod partikolari d-Direttiva tal-Kunsill 90/394/KEE [7],
Billi l-miżuri li għalihom hemm provdut f’din id-Direttiva huma f’konformità ma’ l-opinjoni tal-Kumitat għall-adattament għall-progress tekniku tad-Direttivi dwar it-tneħħija ta’ ostakli tekniċi għall-kummerċ ta’ sustanzi u preparazzjonijiet perikolużi,
ADOTTAT DIN ID-DIRETTIVA:
L-Artikolu 1
L-Anness I għad-Direttiva 76/769/KEE huwa b’dan il-mezz addattat għall-progress tekniku kif stabbilit fl-Anness għal din id-Direttiva.
L-Artikolu 2
L-Istati Membri għandhom jadottaw u jippubblikaw id-dispożizzjonijiet meħtieġa sabiex jikkonformaw ma’ din id-Direttiva sal-31 ta’ Diċembru 1997 u għandhom jinfurmaw lill-Kummissjoni bihom minnufih. Għandhom japplikaw dawn id-dispożizzjonijiet mit-30 ta’ Ġunju 1998.
Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandhom ikunu akkumpanjati b’referenza bħal din fil-ħin tal-pubblikazzjoni uffiċjali tagħhom. Il-proċedura għal referenza bħal din għandha tiġi adottata mill-Istati Membri.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fl-4 ta’ Settembru 1996.

Labels: 1
20
0
3
15